is pt is en is is es lt is is is is is ga is es ceb is is is is is is is is is id is is is is is is is is is is is is is is is en fr en is fr en fr is is en is en ca en hu en en en en en en en en en is is is is is is is is is is is is es is is is is is sv is is is is is sv pt is is is is is lt is is is is is is is is is fi sv is is en is en
Þjálfari ársins í efstu deild karla
Þjálfarinn er Arnar Bill Gunnarsson. Íþróttafræðingur frá Laugarvatni 2002. Nam eitt ár í þjálfaraskóla á knattspyrnubraut í Álaborg við Danmarks Trenerskole Aalborg 2002-2003. Útskrifaðist þaðan m.a. með UEFA-A réttindi frá danska knattspyrnusambandinu.
2001-2002 5. flokkur drengja UMFÁ – Álftanesi
2002-2003 Aðstoðarþjálfari Mfl. Karla Brönderslev IF í Jyllandsserie
2003-2004 3. flokkur drengja FH
2004-....... Aðstoðarþjálfari Mfl. Karla Breiðablik
Þema æfingar: Leikfræði, uppspil.
Sendingar upp völlinn og svo til baka – Upp - niður.
Margir leikmenn vilja snúa með boltann þegar þeir fá hann í stað þess að leggja hann til baka á leikmann sem snýr að marki andstæðinganna. Þessi snúningur getur tekið lengri tíma en stutt sending til baka á leikmann sem sér hvað er að gerast framar á vellinum.
Það eru mörg atriði sem hafa ber í huga, s.s. tímasetningar hlaupa, móttaka og hvernig “þriðji” leikmaðurinn les leikinn. Það er aldrei gott þegar þjálfarar hafa of mörg atriði í huga á sömu æfingunni, en á þessari æfingu er áhersluatriðið þetta:
Leggja áherslu á að senda ekki þversendingu til baka þar sem hún auðveldar varnarmönnum að komast inn í sendinguna.
Tími: ca. 90 min.
Fjöldi: Að minnsta kosti 12 útispilarar og 2 markmenn
Aldur: 5. flokkur og upp úr
Áhöld: Bolti á mann, vesti, keilur/hattar
Tákn: ____> sending, --------› hlaup, =====› skot
Upp – niður – sendingaæfing, 15 min.
5 leikmenn og 1 bolti. Leikmaður 1 sendir á 2 sem sendir á ská til baka. Leikmaður 1 sendir upp á leikmann 3 og tekur síðan stöðu 2. Leikmaður 2 fer á eftir sendingunni, fær sendingu á ská til baka og sendir á leikmann 4 og hleypur síðan að keilunni sem leikmaður 4 byrjaði við. Þarna er hringurinn hálfnaður.
Seinni helmingur með sama fyrirkomulagi og fyrri helmingur. 4 á 3, til baka og 4 á 1. 1 til baka á 3 og 3 á 5 o.s.frv.
Seinni helmingur æfingar 1
Upp – niður – skot, 15 min.
10-20 leikmenn, 2-4 markmenn, bolti á alla nema batta.
Sama upp spil og í æfingu 1. Stutt sending fram á við, sent á ská til baka. Lengri sending fram á næsta batta. Fyrsti battinn fer á eftir boltanum, fær sendingu á ská til baka og og skýtur á markið. Batti 1 tekur stöðu batta 2 sem sækir boltann og fer í röð að næsta marki. Æfingin gengur hring eftir hring. Leggja áherslu á að boltanum sé spilað á ská til baka.
Æfing 2, skotæfing í hring
Hægt er að láta framherja vera batta 2 og vera fastan á sínum stað, æfa hann þannig í að mæta bolta og spila til baka.
Þegar líða tekur á æfinguna þá er gott að senda meiri krefjandi bolta á batta 2 eða jafnvel að setja “passívan” varnarmenn fyrir aftan hann.
Upp-niður spil á 2 vítateiga. 20 min.
A.m.k. 10 útispilarar og 2 markmenn. 10-20 boltar.
Hvort lið er með 1 framherja sem heldur þeirri stöðu í nokkurn tíma. Hann má ekki koma inn á vallarhelming síns liðs. Æfingin byrjar þannig að sending kemur frá endalínu upp á framherjann sem sendir til baka á annan af 2 leikmönnum sem koma hlaupandi frá endalínunni. Þessar sendingar eru fríar, þ.e. varnarmennirnir 2 í hinu liðinu mega ekki koma við boltann fyrr en eftir þessar sendingar. Sóknarliðið eru því 3 leikmenn á móti 2 varnarmönnum og reyna þeir að skora eins fljótt og þeir geta. Sókninni líkur þegar boltinn fer útaf eða við mark eða markmaður nær boltanum.
Æfing 3 – sending upp á framherja og hann sendir til baka á ská.
Æfing 3 – framhald
Þá hlaupa varnarmennirnir út af og 2 liðsfélagar þeirra senda boltann upp á framherja í þeirra liði sem er búinn að koma sér í stöðu. Hann sendir til baka á annan liðsfélaganna sem koma inná. Sóknarmennirnir í hinu liðinu (ekki framherjinn) verða varnarmenn og enn er spilað 3:2. Svona gengur æfingin áfram.
Æfing 3 – liðin skipta um hlutverk, sóknarmenn verða varnarmenn, varnarmenn fara útaf.
Athugið: Ekki gefa sóknarliðinu langan tíma til að ljúka sóknunum.
Hvetjið næsta “hóp” til að vera snöggir að setja boltann í leik áður en sóknarmennirnir sem breytast í varnarleikmenn koma sér í stöðu.
Notið rangstöðu (ekki hjá 5. flokk).
Upp – niður - spil, 6:6-11:11, 40 min.
Venjulegur fótbolti nema þegar boltinn vinnst í vörn eða á miðju er frí sending fram á framherja eða miðjumann og frí sending frá honum niður á miðjumann, þaðan heldur spilið eðlilega áfram. Leggja áherslu á miðjumennina, að þeir lesi leikinn og séu tilbúnir að fá boltann frá framherjanum eða öðrum miðjumanni.
Það er líka hægt að stoppa leikinn af og til, fá boltann í öftustu línu og leyfa þaðan fría sendingu upp – niður.